
[bookmark: _Hlk232765479]INSTRUCŢIUNI DE PLATĂ PENTRU BENEFICIARII INTERVENŢIEI_DR 23
INVESTIŢII PENTRU PROCESAREA ŞI MARKETINGUL PRODUSELOR AGRICOLE  ÎN VEDEREA OBŢINERII UNOR PRODUSE ALIMENTARE  ŞI PRODUSE TRANSFORMATE, ALTELE DECÂT CELE PREVĂZUTE ÎN ANEXA 1 A TRATATULUI DE FUNCŢIONARE A UNIUNII EUROPENE


A. INFORMAŢII CU CARACTER GENERAL 

Beneficiari, conform fișei intervenției DR 23 și al art. 6 al H.G. nr. 1570/2022, pot fi:
Operatori economici care se încadrează în:
· IMM, conform Legii nr. 346/2004 cu modificările și completările ulterioare, întreprinderi mari. 

Categoriile de beneficiari eligibili care pot primi fonduri nerambursabile sunt:
· Persoană fizică autorizată (OUG nr. 44/ 2008, cu modificările și completările ulterioare);
· Întreprindere individuală (OUG nr. 44/ 2008, cu modificările și completările ulterioare);
· Întreprindere familială (OUG nr. 44/ 2008, cu modificările și completările ulterioare);
· Societate în nume colectiv – SNC (Lege nr. 31/1990 republicată, cu modificările și completările ulterioare);
· Societate în comandită simplă – SCS (Lege nr. 31/ 1990 republicată cu modificările şi completările ulterioare);
· Societate pe acţiuni – SA ( Lege nr. 31/ 1990, cu modificarile şi completările ulterioare);
· Societate în comandită pe acţiuni – SCA (Lege nr. 31/ 1990 republicată, cu modificările şi completările ulterioare);
· Societate cu răspundere limitată – SRL (Legei nr. 31/ 1990 republicată, cu modificările şi completările ulterioare);
· Cooperative agricole - (Lege nr. 566/ 2004, cu modificările și completările ulterioare), care deservesc interesele membrilor prin investițiile prevăzute în proiect;
· Societăți cooperative- (Lege nr. 1/2005 republicată, cu modificările și completările ulterioare) care deservesc interesele membrilor prin investițiile prevăzute în proiect;
· Grup de producători (Ordonanța Guvernului nr. 37/2005 privind recunoașterea și funcționarea grupurilor și organizațiilor de producători, pentru comercializarea produselor agricole, cu completările și modificările ulterioare) care deservesc interesele membrilor prin investițiile prevăzute în proiect.

Grupurile și organizațiile de producători pot propune investiții care vizează doar produsul/produsele pentru care au obținut recunoaștere, excepție fac acele cooperative recunoscute ca grup care au membri ce nu fac parte din grupul de producători recunoscut și propun proiecte ce vizează produs/produse pentru care nu au recunoaștere, situație în care solicitantul este cooperativa, nu grupul de producători. 


[bookmark: _Hlk219370258]Respectarea încadrării solicitanților eligibili în categoria de microîntreprinderi, întreprinderi mici şi mijlocii se realizează conform Legii nr. 346/2004 cu modificările și completările ulterioare, astfel: 
· microîntreprinderi –  care au până la 9 salariaţi şi realizează o cifră de afaceri anuală netă sau deţin active totale de până la 2 milioane euro, echivalent în lei;
· întreprinderi mici – care au între 10 şi 49 de salariaţi şi realizează o cifră de afaceri anuală netă sau deţin active totale de până la 10 milioane euro, echivalent în lei
· întreprinderi mijlocii - care au între 50 şi 249 de salariaţi şi realizează o cifră de afaceri anuală netă de până la 50 milioane euro, echivalent în lei, sau deţin active totale care nu depășesc echivalentul în lei a 43 milioane euro.
GRAFICUL DE EȘALONARE A DEPUNERII DOSARELOR CERERILOR DE PLATĂ. 
Beneficiarul va depune odată cu semnarea Contractului de Finantare și un Grafic de eșalonarea anuală a plăților, acesta având ulterior obligația respectării graficului depus, respectiv depunerea dosarelor cerere de plată însumând valoarea asumata pentru fiecare an de implementare, începând de la data semnării contractului de finanțare cu AFIR. Această eșalonare trebuie respectată în vederea îndeplinirii indicatorilor de realizare aferenți, respectând următoarele:
· Primul grafic de eșalonare a anuală a tranșelor de plată se depune odată cu documentele solicitate prin Notificarea E6.8.3, pe baza datelor din acest grafic se va completa Documentul de Fundamentare (model conform Ordinului MF 1140/ 2025) pentru angajarea sumelor și încheierea contractului de finanțare”.
· După semnarea contractului de finanțare beneficiarul are la dispozitie 15 zile calendaristice pentru a redepune graficul de eșalonare in format PDF inteligent, în care poate prelua sumele previzionate în graficul inițial depus sau le poate modifica (caz în care se întocmește revizia 1 la Documentul de Fundamentare). 
· Primul an de implementare se calculează de la data semnării contractului de finanțare, data care va fi înscrisă în graficul de eșalonare anuală a depunerii DCP. Sumele previzionate de beneficiar vor sta la baza mecanismului de penalizare stabilit în procedură.
Atenție! Aceasta este singura modificare permisă în anul 1 de implementare privind sumele de plată previzionate pentru întreaga perioadă de implementare.
Nedepunerea graficului rectificat în termenul de 15 zile calendaristice de la semnarea contractului de finanțare va determina ca aplicarea penalității (la nivelul prevăzut în acel moment în cadrul general de implementare) să se realizeze prin raportare la graficul de eșalonare inițial depus la contractare.
· Începand cu anul 2 de implementare beneficiarul depune Graficul de esalonare rectificativ o singură dată pe an în care reporteaza sumele neîndeplinite în anul 1, în anii următori de implementare.
· Graficul de eșalonare rectificativ, se depune la începutul fiecarui an de implementare astfel:
· în 10 zile lucrătoare de la Notificarea privind plata penalității (în cazul în care în urma autorizării cererilor de plată a rezultat o valoare mai mică decât cea previzionată în grafic, care cuprinde inclusiv dosarele autorizate în anul următor celui în care acestea au fost depuse),
sau
· în 10 zile lucrătoare de la comunicarea formularului 7.1 Notificarea beneficiarului cu privire la confirmarea plății, pentru dosarele de plată depuse în anul anterior (în cazul în care în urma autorizării cererilor de plată a rezultat o valoare mai mare decât cea previzionată), situație în care NU se platesc penalități. 
Numărul maxim de cereri de plată pe care un beneficiar le poate depune este de maximum 7.
[bookmark: do|ax1|ptA|pa3]Plata penalităților va fi făcută voluntar de către beneficiar conform Notificării beneficiarului cu privire la calculul penalităților AP 0.1. 
La calculul penalității vor fi luate în calcul toate Cererile de plată depuse în anul de implementare, chiar dacă procesarea plății se realizează în anul următor.
Dosarul Cererii de Plată se încarcă și transmite de beneficiar online, conform Graficului de eșalonare a dosarelor cererilor de plată. Documentele încărcate de beneficiar online trebuie să respecte cerințele menționate în prezenta Instrucțiune de plată.
Răspunsul la informațiile suplimentare solicitate de OJFIR/CRFIR/AFIR prin intermediul sistemului informatic se vor încărca și transmite de beneficiar online prin intermediul sistemului informatic.
Semnătura electronică aplicată de beneficiar pe documentele transmise trebuie să fie validă și să fie emisă de un furnizor înscris în lista  oficială a  Uniunii Europene și care se regăsește  la   https://eidas.ec.europa.eu/efda/tlbrowser/#/screen/home   
În cazul în care nu sunt îndeplinite condițiile enunțate, și nici nu se remediază situația în urma solicitării de informații suplimentare, cererea de plată este declarată neeligibilă. 

ATENȚIE!
Pentru toate investițiile, la prima cerere de plată se vor prezenta următoarele documente care confirmă că investiția propusă respectă legislația în vigoare și demonstrează îndeplinirea condițiilor de eligibilitate, conform angajamentului asumat prin Declarația F din Cererea de Finanțare și Contractul de Finanțare:
1. Aviz sanitar/Notificare de certificare de sănătate publică a conformității emis de Direcția de Sănătate Publică (DSP) județeană pentru investiția propusă, dacă este cazul;
2. Aviz sanitar veterinar emis de Direcția Sanitară Veterinară și pentru Siguranța Alimentelor pentru investiția propusă;
3. Document  final emis de Autoritatea Competentă de Mediu pentru investiția propusă.
4. Certificat constatator pentru persoanele juridice straine (înregistrarea si autorizarea în ONRC a persoanelor juridice straine).
ATENȚIE!
După expirarea termenului prevăzut pentru depunerea primei cereri de plată, și în cazul în care documentele menționate mai sus nu sunt prezentate, Contractul de Finanțare va fi reziliat.

La depunerea cererii de plată finală, beneficiarul trebuie să prezinte următoarele documente emise de instituțiile competente, ca urmare a finalizării implementării proiectului:
· Autorizatie sanitară/ Notificare de certificare de sănătate publică a conformității pentru investiția realizată, emis/emisă de Direcția de Sănătate Publică Județeană (DSP), conform Ordinului Ministrului Sănătății nr. 1030 din 20.08.2009, cu modificările și completările ulterioare. Procedura de autorizare sanitară se realizează pe baza referatului de evaluare și se aplică activităților și obiectivelor reglementate prin legi speciale, la solicitarea titularilor de activitate, persoane fizice sau juridice;
· Autorizație sanitar - veterinară emisă de Direcția Sanitară Veterinară și pentru Siguranța Alimentelor (DSVSA), exclusiv pentru investiția realizată;
· Document final de reglementare  emis de Agenția Națională pentru Protecția Mediului sau autoritatea competentă de mediu, aferent investiției realizate.

Pe întreaga durată a implementării proiectului, solicitantul este obligat să îndeplinească următoarele condiții:
· să deruleze activități economice prin una dintre formele de organizare prevăzute anterior;
· să acționeze în nume propriu;
· să asigure permanent existența unor resurse financiare stabile și suficiente pentru realizarea proiectului.

ATENȚIE!
Un solicitant poate depune un singur proiect/intervenția DR 23, indiferent de componenta care face obiectul cererii de finanțare.
ATENȚIE!
Solicitanții sau beneficiarii care au contracte de finanțare pentru proiecte din cadrul intervențiilor PS 2023-2027, inclusiv cei care au primit ajutoare de stat sau de minimis prin aceste contracte, dar care nu au finalizat proiectele, au renunțat la finanțare sau au avut contractele reziliate fie la cererea lor, fie din inițiativa AFIR din cauza nerespectării obligațiilor contractuale, și pentru care s-a dispus recuperarea sumelor acordate sau a ajutoarelor de stat/de minimis, pot obține o nouă finanțare în cadrul acestei scheme doar după ce au rambursat integral ajutorul primit, inclusiv dobânzile aferente.

ATENȚIE!
Întreprinderile beneficiare ale Programului naţional de dezvoltare şi susţinere a industriei alimentare INVESTALIM aferent perioadei 2023-2026 nu sunt eligibile pentru accesarea pentru aceeaşi activitate aferentă aceluiași cod CAEN în cadrul intervenţiei DR-23. 
ATENȚIE! 
Având în vedere prevederile Regulamentului (UE) 2016/679 al Parlamentului European și al Consiliului din 27 aprilie 2016 cu modificările și completările ulterioare, privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), toate cererile de finanțare depuse la AFIR, trebuie să fie însoțite de ”Declarație privind prelucrarea datelor cu caracter personal”, semnată și datată de către reprezentantul legal al solicitantului.
ATENȚIE!
Având în vedere prevederile articolului 9 din Regulamentul (UE) 2021/2115 principiile Cartei drepturilor fundamentale ale Uniunii Europene, beneficiarii vor respecta pe tot parcursul fluxului administrativ al proiectului, drepturile, libertăţile şi principiile enunţate în Carta drepturilor fundamentale ale Uniunii Europene, care se referă la acţiunile specifice de promovare a egalităţii de şanse şi prevenire a discriminării de gen, pe criterii de origine rasială sau etnică, religie sau credinţă, dizabilitate, vârstă sau orientare sexuală, interzicerea sclaviei şi a muncii forţate, protecţia datelor cu caracter personal, libertatea de exprimare şi de informare, egalitate în faţa legii, protecţia mediului, luând în considerare nevoile diferitelor grupuri-ţintă expuse riscului acestor tipuri de discriminare.  
Depunerea Dosarelor cererilor de plată, inclusiv cererea pentru prima tranșă de plată va fi efectuată conform prevederilor art. 16, alin. (2) și (3) din HG nr. 1570/ 28.12.2022, cu modificările și completările ulterioare.
Beneficiarii depun online cererea pentru prima tranşă de plată şi documentele justificative în termen de 6 luni de la data semnării contractului de finanţare (în cazul proiectelor pentru investiţii simple), respectiv în termen de 12 luni (în cazul proiectelor pentru investiţii ce presupun construcţii-montaj) de la data semnării contractului de finanţare. Aceste termene se prelungesc de drept cu o perioada de 6 luni, cu plata penalităţilor prevăzute în contractul de finanțare, care se achită de beneficiar voluntar până la decontarea cererii de plată respective, conform notificării CRFIR/OJFIR. Termenul se consideră respectat dacă Dosarul Cererii de plată este transmis online, cel mai târziu în ultima zi a lunii în care se împlinește termenul maxim prelungit cu 6 luni
Nedepunerea cererii de plată în termenele menţionate mai sus are ca efect rezilierea contractului de finanţare.
Dosarul Cererii de Plată (DCP) trebuie sa cuprinda urmatoarele documente justificative:

1. Cererea de plată și anexa – Identificarea financiara;
2. Declarația de cheltuieli, care va avea atasate următoarele documente:
· Copiile facturilor aferente cheltuielilor realizate prin proiect si solicitate la plata în tranșa de plată depusă;
· [bookmark: _Hlk233017328]Copiile documentelor de plata (sau documente doveditoare cu valoare echivalenta)  pentru plățile care nu au fost efectuate prin Trezorerie       
· Copiile extraselor de cont, inclusiv cel pentru justificarea modului de utilizare a   cofinanţării private (dacă este cazul), dupa caz- la prima transa de plată/ documente legale care fac dovada încasării de către furnizor a contravalorii serviciilor/bunurilor/lucrărilor care fac obiectul facturilor anexate DCP;
· Copiile Adeverintelor ISC 0,1%, 0,5%, etc., (unde este cazul);
· Copiile altor tipuri de Adeverinte, 1%, etc., (in cazul eliberarii acestora de catre consiliile              locale/ judetene sau alte institutii pentru obtinerea de avize, acorduri, autorizatii etc);
3. Contractul de vanzare-cumparare al masinii/ utilajului/ echipamentului si anexa la contract  (în cazul achizitiilor directe prin utilizarea Bazei de date cu preturi de referinta);
4. Contractul de cesiune de creanță (dacă este cazul);
5. Garantia de buna executie pentru lucrari/servicii în cuantum de maximum 10% din pretul contractului fără TVA, constituită în conformitate cu prevederile legale în vigoare (dacă este cazul, conform prevederilor caietului de sarcini si ale contractului beneficiarului cu executantul). 

ATENȚIE ! Garantia de buna execute se constituie în termen de 5 zile lucratoare de la data semnării contractului de achizitie astfel:
· printr-un instrument de garantare emis în condiţiile legii de o societate bancară sau de o societate de asigurări, care devine anexă la contract.
Instrumentul de garantare reprezintă orice mecanism legal sau financiar utilizat pentru a asigura îndeplinirea obligațiilor contractuale de către un beneficiar sau un executant. Acesta poate lua forma unei garanții bancare, a unui depozit colateral, a unei polițe de asigurare. Scopul principal al instrumentului de garantare este de a proteja interesele autorității contractante împotriva eventualelor neîndepliniri sau întârzieri ale obligațiilor asumate de către partenerul contractual.
· dacă părţile convin, garanţia de bună execuţie se poate constitui prin reţineri succesive din sumele datorate pentru facturi parţiale. În acest caz contractantul are obligaţia de a deschide un cont la dispoziţia autorităţii contractante, la o bancă agreată de ambele părţi. Suma iniţială care se depune de către contractant în contul astfel deschis nu trebuie să fie mai mică de 0,5% din preţul contractului fără TVA. Pe parcursul îndeplinirii contractului, autoritatea contractantă urmează să alimenteze acest cont prin reţineri succesive din sumele datorate şi cuvenite contractantului până la atingerea valorii de 99,5% din pretul contractului, ajungand astfel la concurenţa sumei stabilite drept garanţie de bună execuţie în documentaţia de atribuire a contractului. 
În cazul contractelor de lucrări, autoritatea contractantă are obligaţia de a elibera/restitui garanţia de bună execuţie după cum urmează:
· 70% din valoarea garanţiei, în termen de 14 zile de la data încheierii procesului-verbal de recepţie la terminarea lucrărilor, dacă nu a ridicat până la acea dată pretenţii asupra ei, iar riscul pentru vicii ascunse este minim;
· Restul de 30% din valoarea garanţiei, la expirarea perioadei de garanţie a lucrărilor executate, pe baza procesului-verbal de recepţie finală.
6. Contractul de asigurare a lucrarilor pe perioada executiei acestora care acoperă riscurile legate de deteriorarea, distrugerea sau pierderea lucrărilor pe perioada execuției ( în cazul      achizitiilor realizate Legii 98/ 2016 cu modificările și completările ulterioare); 
7. Autorizatia de construire (pentru achizitii de lucrari, atat pentru lucrarile de baza cat si pentru lucrarile cu caracter provizoriu, acolo unde este cazul)- va fi prezentată la prima tranșa de plată pentru care se solicită autorizarea cheltuielilor aferente lucrărilor prevăzute în proiect, în conformitate cu prevederile legale aplicabile.
8. Raportul de execuție și anexa - Centralizatorul proceselor verbale (doar dacă în tranșa respectivă se decontează lucrări de construcții)
Centralizatorul proceselor verbale trebuie să cuprindă, în mod obligatoriu, următoarele informații: 
· numărul și data fiecărui proces-verbal întocmit, 
· tipul procesului-verbal (ex: recepție la terminarea lucrărilor, recepție parțială, punere în funcțiune, predare-primire servicii), 
· denumirea și descrierea succintă a lucrării, serviciului sau bunului la care se referă, 
· valoarea aferentă fiecărui proces-verbal, precum și 
· mențiuni privind observațiile sau eventualele neconformități constatate.
9. Certificate/declarații de calitate (conformitate) pentru bunurile achiziționate;
10. Copii ale declarațiilor vamale (pentru importuri directe din afara spațiului UE);
11. Ordinul de începere a lucrărilor (unde este cazul, se depune la tranșa pentru care se solicită autorizarea la plată a cheltuielilor aferente lucrărilor prevăzute în proiect);
12. Procesele verbale de recepție parțială / la terminarea lucrărilor, vor fi semnate în conformitate cu programul de control al calității lucrărilor pe faze determinante (unde este cazul);
13. Procese verbale de recepție parțială pentru bunurile a căror achiziție se realizează în etape succesive _daca este cazul_ (ex.: linii tehnologice, echipamente, utilaje cu montaj), se prezintă la tranșele la care se achiziționează acestea;
14. Procese verbale de punere în funcțiune a bunurilor achiziționate;
15. Procese verbale de predare-primire a serviciilor achiziționate (unde este cazul);
16. Devize financiare pentru servicii (unde este cazul);
17. Situații de plată pentru lucrările executate și centralizatoare ale acestora (unde este cazul);
18. Fotografii ale investiției (cu excepția ultimei tranșe, când se efectuează obligatoriu vizita la locul investiției);
19. Contract de leasing financiar (cu condiția depunerii documentului care atestă constituirea dreptului de proprietate al beneficiarului asupra bunului, dacă este cazul);
20. Documente emise de autoritățile de mediu, sanitar și sanitar-veterinare, avize finale privind investiția realizată, după caz (la ultima cerere de plată);
21. Declarație pe proprie răspundere a beneficiarului privind respectarea criteriilor de eligibilitate, evitarea dublei finanțări etc. (la fiecare tranșă de plată);
22. DECLARAȚIE PE PROPRIA RĂSPUNDERE a beneficiarului cu privire la respectarea Cartei drepturilor   fundamentale a Uniunii Europene AP 1.4.1 - disponibile pe site-ul AFIR (www.afir.ro).
23. Copii ale documentelor contabile: situația contului 4751, Registrul jurnal de încasări și plăți, Registrul jurnal, balanța de verificare, fișa mijlocului fix, după caz, semnate de reprezentantul legal al beneficiarului (cu excepția dosarului cererii de plată – tranșa unică/finală);
24. Documente justificative pentru cheltuielile cu TVA, dacă este cazul;
25. Raport de audit energetic la ultima tranșă, pentru proiectele cu eficiență energetică;
26. Certificat de conformitate pentru produse ecologice, atestat de produs tradițional, atestat produs alimentar conform rețetei consacrate, decizie „produs montan”, documente pentru scheme de calitate, după caz;
27. Traduceri în limba română pentru documentele redactate în altă limbă.
28. Alte documente justificative (se vor specifica după caz) semnate de către emitent.

· Documente specifice INTERVENŢIEI_DR 23 

· Certificat de conformitate pentru produse agroalimentare ecologice (pentru produse finite), eliberat de un organism de inspecție și certificare, conform prevederilor OUG nr. 34/2000 (aplicabil întreprinderilor existente care dețin deja acest certificat) . 

A. Pentru proiectele care urmăresc obținerea unui produs nou, la ultima tranșă: 
· Dovada faptului că materia primă utilizată pentru obținerea produsului vizat este de proveniență ecologică;
· Angajamentul ca, în urma procesului de producție, să rezulte produse ecologice certificate, conform legislației în vigoare.
Atenție: Produsele ecologice care urmează a fi obținute trebuie să se regăsească în categoria produselor comercializate după finalizarea proiectului, conform previziunilor economice din Anexa B/Anexa C, precum și a mențiunilor din Cererea de Finanțare și Studiul de Fezabilitate. Documentele care atestă acest aspect vor fi verificate la finalul primului an de monitorizare.
     B. Pentru proiectele care vizează investiții aferente unui produs deja existent: 
· Certificat de conformitate pentru produse agroalimentare ecologice, emis de un organism de inspecție și certificare, conform prevederilor OUG nr. 34/2000 privind produsele agroalimentare ecologice, cu modificările și completările ulterioare.
Certificatul de conformitate pentru produsele agroalimentare ecologice reprezintă un document oficial eliberat de un organism de inspecție și certificare acreditat, care atestă faptul că produsele finite respectă toate cerințele prevăzute de Ordonanța de Urgență a Guvernului nr. 34/2000 privind produsele agroalimentare ecologice, inclusiv modificările și completările ulterioare. 
Acest certificat confirmă că întregul proces de producție, de la materia primă până la produsul final, a fost monitorizat și evaluat în conformitate cu standardele naționale și europene pentru agricultura ecologică, garantând astfel trasabilitatea, integritatea și calitatea produselor etichetate ca fiind ecologice. 
Certificatul trebuie să fie valabil la momentul depunerii documentației și să fie semnat și ștampilat de către organismul de certificare autorizat.

· În cazul proiectelor care propun investiții specifice pentru creșterea eficienței energetice, la ultima plată se va prezenta un raport de audit energetic care va demonstra îmbunătățirea performanței energetice propusă prin investițiile vizate de proiect. 

Pentru demonstrarea performanței energetice, raportul trebuie să conțină precizări și explicații distincte în funcție de tipul intervenției

a) pentru construcții noi, se va detalia modul în care proiectul respectă cerințele actuale privind eficiența energetică, inclusiv prevederi legale, respectă soluțiile tehnice propuse prin SF/PTh (izolații, sisteme de încălzire/ răcire eficiente, utilizarea energiei regenerabile) în corespondență cu elementele propuse prin Cererea de Finanțare și pentru care s-a primit punctaj, precum și estimarea consumului anual de energie și va cuprinde:
a. Estimarea consumului anual de energie presupune calcularea, pe baza proiectului tehnic și a simulărilor realizate, a cantității totale de energie (electrică, termică, etc.) pe care construcția o va utiliza într-un an calendaristic. Acest proces implică luarea în considerare a tuturor surselor de consum energetic, precum sistemele de încălzire, răcire, iluminat, echipamentele electrice și eficiența izolațiilor. 
b. Pe baza acestor calcule, se stabilește clasa energetică în care se încadrează clădirea, conform metodologiei prevăzute de legislația în vigoare (de exemplu, clasele de la A, cea mai eficientă, la G, cea mai puțin eficientă). Clasa energetică reflectă gradul de eficiență al construcției, fiind un indicator esențial în evaluarea performanței energetice și a impactului asupra costurilor de exploatare și a mediului.
c. În cadrul raportului de audit energetic, trebuie prezentate detaliat metodele de calcul, ipotezele utilizate (cum ar fi tipul materialelor de construcție, regimul de utilizare al spațiului, condițiile climatice specifice zonei de amplasare) și rezultatele simulărilor, astfel încât să se poată demonstra obiectiv încadrarea în clasa energetică preconizată.
b) pentru modernizarea unor construcții existente, raportul trebuie să evidențieze modul în care proiectul respectă cerințele actuale privind eficiența energetică, inclusiv prevederi legale, respectă soluțiile tehnice propuse prin SF/PTh (izolații, sisteme de încălzire/răcire eficiente, utilizarea energiei regenerabile) în corespondență cu elementele propuse prin Cererea de Finanțare și pentru care s-a primit punctaj, precum și estimarea consumului anual de energie și va cuprinde: 
a. măsurile de creștere a eficienței energetice implementate prin proiect (termoizolații suplimentare, înlocuirea echipamentelor cu unele performante, optimizarea sistemelor de iluminat și climatizare, reabilitarea fațadelor, etc.). 
b. Se vor compara indicatorii de consum energetic înainte și după modernizare, folosind date reale și simulări, pentru a demonstra îmbunătățirea concretă a performanței energetice. Astfel, se dovedește conformitatea cu legislația în vigoare și atingerea obiectivelor de reducere a consumului energetic și a emisiilor.
c) pentru echipamente
Eficiența energetică pentru echipamentele achiziționate prin proiect se demonstrează printru-un memoriu justificativ prin compararea consumului de energie pentru achizitiile care au fost prezentate și punctate în CF la ”criteriul eficiență energetică”, astfel: 
· pentru modernizări, se urmărește diferența de consum înainte și după implementarea proiectului raportat la producția obținută (pe tip de produs) măsurat cu o unitate de măsură specifică. Se prezintă (de ex: raportat la kilograme sau litri sau bucați de  produs) care este consumul de energie, înainte și după implementarea proiectului;  
· pentru proiectele de înființare a unei unități noi sau de diversificare activitate, se compară consumul echipamentelor achiziționate prin proiect cu cel al echipamentelor similare existente pe piață raportat la producția obținută unitate de măsură/unitate de timp 

Ca regulă generală în cadrul raportului de audit energetic/memoriului justificativ, trebuie să fie prezentate minim următorul gen de informații:
· Metodologia de calcul: Se specifică metoda utilizată pentru evaluarea consumului energetic, precum și ipotezele de bază
· Comparația performanțelor: Se prezintă diferențele de consum energetic, evidențiind procentul de reducere și impactul asupra costurilor de exploatare.
· Rezultate și concluzii: Se subliniază beneficiile obținute, precum scăderea consumului de energie, reducerea emisiilor de CO₂, creșterea duratei de viață a echipamentelor și îmbunătățirea confortului sau a productivității.

· Atestat de produs traditional pentru produsul precizat în Cererea de Finanțare emis de MADR, conform Ordinului ministrului agriculturii și dezvoltării rurale, al ministrului sănătății și al președintelui Autorității Naționale pentru Protecția Consumatorilor nr. 112/904/208/2020, care modifică și completează Ordinul nr. 724/1.082/360/2013 privind atestarea produselor tradiționale. 
· pentru investiții în vederea obținerii unui produs existent – va fi solicitat la ultima tranșă de plată
· pentru investiții în vederea obținerii unui produs nou- va fi solicitat la finalul primului an de monitorizare
 
· Atestat produs alimentar obtinut conform unei retete consacrate romanesti pentru produsul precizat în Cererea de Finanțare emis de MADR, conform Ordinului ministrului agriculturii și dezvoltării rurale, al ministrului sănătății și al președintelui Autorității Naționale pentru Protecția Consumatorilor nr. 151/1.460/213/2021 privind înregistrarea reţetelor consacrate, precum şi atestarea produselor alimentare obţinute conform reţetelor consacrate, cu modificările ulterioare 
· pentru investiții în vederea obținerii unui produs existent – va fi solicitat la ultima tranșă de plată
· pentru investiții în vederea obținerii unui produs nou- va fi solicitat la finalul primului an de monitorizare

· [bookmark: _Hlk215584145]DECIZIE de acordare a dreptului de utilizare a menţiunii de calitate facultative "produs montan" pentru produsul precizat în Cererea de Finanțare emisă de Agenția Națională a Zonei Montane, în conformitate cu prevederile actualizate ale Ordinului ministrului agriculturii și dezvoltării rurale nr. 174/2021 privind aprobarea procedurii de verificare a conformității datelor din caietul de sarcini, în scopul acordării dreptului de utilizare a mențiunii de calitate facultative „produs montan”, precum și pentru verificarea respectării legislației europene și naționale relevante de către operatorii economici care au obținut acest drept, cu toate modificările și completările ulterioare, inclusiv cele publicate până la data prezentei decizii.
· pentru investiții în vederea obținerii unui produs existent – va fi solicitat la ultima tranșă de plată
· pentru investiții în vederea obținerii unui produs nou- va fi solicitat la finalul primului an de monitorizare

· DOCUMENT care să ateste calitatea de membru al grupului aplicant pentru produsul alimentar ce participă la una dintre schemele de calitate recunoscute la nivel european, respectiv „Denumiție de Origine Protejată” (DOP), „Indicație Geografică Protejată” (IGP), „Specialitate Tradțională Garantată” (STG), sau la schema „Produs montan”, conform precizărilor din Ghidul DR 23, prezentat la ultima tranșă de plată.
· Documentul trebuie să fie emis exclusiv pe numele beneficiarului finanțării, pentru produsul    precizat în Cererea de Finanțare, să conțină data eliberării și să fie semnat de către autoritatea competentă emitentă. 
· De asemenea, este esențial ca documentul să fie valabil în momentul depunerii ultimei tranșe de plată, astfel încât să poată atesta în mod corespunzător conformitatea cu cerințele impuse. 
· Valabilitatea documentului presupune ca acesta să nu fie expirat și să reflecte situația actuală a beneficiarului, iar semnătura și data să certifice autenticitatea și actualitatea informațiilor prezentate. În lipsa acestor elemente, documentul nu va fi luat în considerare la procesarea ultimei tranșe de plată.
 
· DOCUMENT care să certifice că produsul obținut/ se propune a se obţine, se încadrează în categoria produselor alimentare pentru utilizări nutriționale speciale – la ultima transa de plata, dacă este cazul- este emis pentru beneficiarul finanțării, este datat și semnat de autoritatea emitenta si se afla în perioada de valabilitate.
· Pentru certificarea faptului că produsul se încadrează în categoria produselor alimentare pentru utilizări nutriționale speciale, este necesară prezentarea unui document emis de autoritatea competentă în domeniu, care să ateste explicit această încadrare. 
· Documentul trebuie să fie emis pe numele beneficiarului finanțării, să fie datat, semnat și să fie valabil la momentul depunerii ultimei tranșe de plată. În plus, conținutul acestuia trebuie să reflecte situația actuală a produsului și să fie în deplină conformitate cu reglementările naționale și europene aplicabile pentru această categorie de produse. Pre/contractele încheiate cu producătorii agricoli locali în vederea furnizării de materie primă, după caz - la ultima plată, documentele pot fi actualizate sau înlocuite cu obligația de a nu fi afectate condițiile de finanțare.

[bookmark: _Toc123648517]Depunerea Dosarelor cererilor de plată

· Formularele necesare (Declarația de eșalonare a plăților, Cererea de plată, Declarația de cheltuieli, Raportul de execuție, Declarația pe propria răspundere) trebuie completate de beneficiar și pot fi obținute de la OJFIR/CRFIR sau descărcate de pe site-ul AFIR (www.afir.info).
· Dosarele Cererilor de plată se depun conform Graficului de eșalonare anuală a depunerii Dosarelor Cererilor de Plată AP 0.0, inclusiv cele pentru cheltuielile cu TVA.
· Cheltuielile de TVA pot fi solicitate la plată fie odată cu autorizarea cheltuielilor purtătoare de TVA, fie ulterior acestei autorizări.
· Pentru decontarea cheltuielilor cu TVA de la bugetul de stat, beneficiarul trebuie să respecte prevederile art. 20 din OUG nr. 85/2023 (actualizată) și să aibă mențiuni clare în Contractul de finanțare privind această posibilitate.
· Graficul de eșalonare anuală a plăților “Inițial” se depune conform indicațiilor din Ghidul Solicitantului/ notificărilor primite de la AFIR.
· Obligația înscrisă în Contractul de finanțare cu privire la termenul de depunere a cererii pentru prima tranșă de plată se consideră respectată doar dacă Dosarul Cererii de plată este depus înainte de expirarea termenelui menționat.

Depunerea ultimei cereri de plată:
· Ultima cerere de plată trebuie să fie depusă cu cel puțin 90de zile calendaristice înainte de expirarea perioadei de execuție menționată în contractul de finanțare sau actul adițional. Această regulă asigură că există timp suficient pentru procesarea plăților înainte de finalizarea proiectului.
Documentație distinctă pentru proiecte complexe:
· Dacă proiectul include mai multe acțiuni sau componente, beneficiarul trebuie să întocmească o declarație de cheltuieli separată pentru fiecare acțiune/componentă. De asemenea, toate documentele din dosarul cererii de plată (facturi, procese verbale, situații de lucrări etc.) trebuie să fie realizate distinct pentru fiecare acțiune/componentă și să specifice clar la ce se referă. Astfel, se asigură transparența și corectitudinea cheltuielilor pentru fiecare parte a proiectului, evitând confuziile și facilitând verificarea. 
· Decontarea cheltuielilor efectuate aferente investiţiei de baza se poate realiza în maxim cinci/șapte transe de plata, dupa caz, conform Contractului de finantare/actelor aditionale la Contractul de finantare.
· Beneficiarul se va asigura că nu vor fi incluse în Dosarul cererii de plată cheltuieli realizate în baza unor contracte de achiziție pentru care nu a primit avizul favorabil al OJFIR/ CRFIR, cu exceptia achizitiilor realizate prin Baza de date cu preturi de referinta. Astfel pentru orice achiziție făcută în cadrul proiectului, trebuie să existe avizarea prealabilă pentru a putea fi decontată, cu excepția achizițiilor din BDPR. 

· Precizări cu privire la de avans
În cazul in care beneficiarul opteaza pentru plata avansului, conform contractului de finantare/ actului aditional, acesta va depune:
· Formularul Cererii de plata AP 1.1 – Avans;
· Garanția financiara in original;
· Declaratia pe proprie raspundere a beneficiarului. 
· Alte documente, după caz.
Avansul poate fi acordat pe tot parcursul implementării proiectului.

Beneficiarul poate solicita avansul după semnarea Contractului de Finanţare şi numai după avizarea achiziţiei majoritare de către AFIR. 

[bookmark: _Hlk232764289]Plata avansului acordat trebuie să fie subordonată constituirii unei garanţii necondiţionate prin condiţii generale şi/speciale de garantare, care corespunde procentului de 100% din suma avansului, prezentate sub formă de scrisoare de garanţie bancară emisă de o instituţie de credit bancară deschisă pe teritoriul României.
În cazul în care instituţia financiară bancară care a emis scrisoarea de garanţie este radiată din Registrul special al Băncii Naţionale a României, beneficiarul AFIR este obligat să prezinte anterior expirării duratei de execuţie a contractului, în conformitate cu prevederile specifice din procedurile de lucru, o altă scrisoare de garanţie emisă în aceleaşi condiţii prevăzute la art.23 alin. (3) din OUG nr. 85/2023 cu modificările și completările ulterioare, valabilă până la expirarea duratei de execuţie a contractului.
Garanția trebuie constituită la dispoziția AFIR pentru o perioadă cuprinsă între data cererii de acordare a avansului și data expirării duratei de execuție a contractului de finanțare și se depune odată cu dosarul cererii de plată prin care se solicită avansul.
Garanţia este eliberată în cazul în care AFIR constată că suma cheltuielilor reale efectuate, justificată pe bază de documente, care corespund contribuţiei financiare a Uniunii Europene şi contribuţiei publice naţionale pentru investiţii, depăşeşte suma avansului.
Acestea trebuie constituite la dispozitia AFIR pentru intreaga perioada de executie a contractului. 

Utilizarea avansului se justifica de catre beneficiar pe baza de documente pana la expirarea duratei de executie a contractului de finantare (inclusiv la tranșe intermediare de plată), respectiv la ultima transa de plata.

Avansul poate fi utilizat doar pentru plata cheltuielilor eligibile și neeligibile prevăzute în bugetul aprobat anexă la Contractul de finanțare cu modificările și completările ulterioare. 

Avansul se recupereaza până la ultima tranșă de plată, inclusiv prin recuperari parțiale în tranșe de plată diferite. Pentru proiectele care au beneficiat de avans, valoarea finantarii nerambursabile esalonata de beneficiar la ultima transa de plata trebuie sa acopere cel putin valoarea avansului acordat/valoarea rămasă de justificat (după caz). In cazul in care, la ultima transa de plata, nu a fost justificat partial/ justificat integral avansul acordat, contravaloarea avansului nejustificat se va recupera conform legislației în vigoare.

Pentru autorizarea la plată a cererii de plată pentru avans înregistrată după acordarea unei/ unor tranșe de plată se va verifica dacă beneficiarul este înregistrat cu debite constituite și nerecuperate, caz în care, cererea de plată pentru avans va fi declarată neeligibilă. Beneficiarul poate redepune cererea pentru acordarea avansului la tranșă intermediară, prin act adițional/spre decontare la plată doar după recuperarea integrală a debitului constituit.

În cazul beneficiarilor privați care derulează achiziții directe utilizând Baza de Date cu prețuri de referință AFIR, avansul se acordă pe baza contractului de vânzare-cumpărare a bunului/ echipamentului respectiv, prezentat de beneficiarul privat la momentul solicitării avansului.


· Precizări cu privire la rambursarea contribuției publice aferente cheltuielilor eligibile conform alin. 11 art. 21 din OUG 85/2023


Pentru rambursarea contributiei publice aferente cheltuielilor eligibile, conform prevederilor alin (11) al art. 21 din OUG 85/2023 cu modificările și completările ulterioare, beneficiarii privati pot depune cererea de plata fara a avea atasate documentele de plata si extrasele de cont care sa justifice plata contributiei publice pentru facturile solicitate la plata. 
Dupa finalizarea verificarii cererii de plata si plata contributiei publice aferente cheltuielilor eligibile, beneficiarii au obligatia de a încărca online și transmite prezenta la sediul OJFIR/ CRFIR în termen de maxim 10 zile lucrătoare de la data încasării sumelor virate de către AFIR, Dosarul cererii de plata pentru justificarea platii cheltuielilor declarate eligibile si neeligibile (pentru intreaga valoare a facturilor solicitate). 

Dosarul cererii de plata pentru justificarea platii cheltuielilor  cuprinde  următoarele documente:
1. Declaratia de cheltuieli completată cu plata integrala a facturilor;
2. Facturile;
3. Copiile extraselor de cont/ extrase de cont electronice (fișier PDF cu XML atașat). În cazul plaţilor efectuate în valută către furnizorii externi, Extrasele de cont trebuie sa fie emise de instituția  bancară pentru beneficiarul finantarii și de aceasta;
4. Situatia contului 4751, Registrul jurnal de încasari si plati, Balanta de verificare care cuprinde operarile contabile aferente, Fisa mijlocului fix, după caz.
Atenție:  Beneficiarii care figurează cu debite nu pot solicita plata la factură.

· Precizări cu privire la decontarea TVA conform alin. 9 art. 20 din OUG 85/2023
Pentru decontarea TVA-ului conform prevederilor alin. 9 al art. 20 din OUG nr. 85/ 2023, cu modificările și completările ulterioare, in maxim 5 zile lucrătoare de la data primirii Formularului AP 7.1 modelul d), beneficiarul are obligatia de a transmite Online Dosarul pentru demonstrarea efectuării platii TVA-ului aferent cheltuielilor declarate eligibile si neeligibile.
Dosarul cererii de plata cuprinde următoarele documente:

1. Declaratia de cheltuieli;
2. Facturi;
3. Copiile extraselor de cont/extrase de cont electronice (fișier PDF cu XLM atașat). În cazul plaţilor efectuate în valută către furnizorii externi, Extrasele de cont trebuie sa fie emise de instituția bancară pentru beneficiarul finantarii și semnate  de aceasta;

Neprezentarea în termen/ prezentarea incompleta a documentelor mentionate anterior va conduce la restituirea sumelor primite de catre beneficiar.
INFORMAȚII PRIVIND CERINȚE OBLIGATORII 

La sediul beneficiarului trebuie să se regăsească originalele facturilor (cu excepția facturilor descărcate din SPV), adeverințelor, extraselor de cont, autorizațiilor și a altor documente asemenea, care au făcut obiectul unei cereri de plată.
Facturile / adeverintele emise trebuie sa indeplineasca urmatoarele cerinte: 
· sa fie emise pentru beneficiarul finantarii;
· data înscrisa pe factura/ adeverinta sa nu fie este anterioara datei semnarii contractului de finantare cu Agenţia pentru Finantarea Investitiilor Rurale, cu exceptia facturilor emise pentru costurile generale ale proiectului;
· data înscrisa pe factura sa nu fie anterioara datei semnarii contractelor de achizitii în baza cărora a fost emisă;
· pe facturi să fie menționate numarul, data si/ sau obiectul contractului de achizitii pentru servicii/bunuri/lucrari în baza cărora au fost emise;
· pe adeverințe sa fie mentionate numarul, data si/ sau obiectul contractului de achizitii pentru servicii/bunuri/lucrari in baza carora au fost emise.

ATENTIE!
Sunt considerate conforme și acceptabile facturile emise în baza prevederilor Legii nr. 139 din 17 mai 2022 pentru aprobarea Ordonanţei de urgenţă a Guvernului nr. 120/2021 privind administrarea, funcţionarea şi implementarea sistemului naţional privind factura electronică RO e-Factura, care se pot prezenta în format electronic în copie sau copie scanată. 

Exemplarul original al facturii electronice se consideră fişierul de tip XML însoţit de sigiliul electronic al Ministerului Finanţelor care va fi verificat pe un dispozitiv electronic la sediul beneficiarului destinatar al facturii electronice, și se confirma conformitatea documentelor electronice originale cu cele depuse online, după caz.

· Beneficiarul are obligația să verifice ca valoarea cheltuielilor pentru care solicită rambursarea (valoarea facturii fără taxe ce pot fi recuperate) să se încadreze în limitele stabilite pe capitole și subcapitole de cheltuieli din cel mai recent buget aprobat, asigurându-se că în Declarația de cheltuieli se precizează corespunzător repartizarea pe capitole și subcapitole a sumelor solicitate la plată.  
· Cheltuielile care depasesc valoarea din capitolul/ subcapitolul bugetului sunt considerate cheltuieli neeligibile și vor fi respinse de la plată.
· Daca se acoperă cu o factura cheltuielile aferente mai multor capitole/ subcapitole ale bugetului, se va specifica, atât valoarea totala a facturii, cât si valorile solicitate pentru fiecare capitol/ subcapitol. Dacă nu a fost specificat pe factura, beneficiarul va atașa o anexă cu detalierea acestor cheltuieli, care trebuie sa conțină datele de identificare ale beneficiarului, să fie semnată de emitentul facturii, precum și de beneficiar. 
· În cazul achizitiei de servicii, daca au fost emise mai multe facturi, valoarea tuturor facturilor trebuie sa fie egala cu valoarea din devizul/ devizele financiar (e) de servicii aferent (e) transei de plata.
· În cazul achizitiei de lucrări, dacă au fost emise mai multe facturi, valoarea tuturor facturilor trebuie sa fie egala cu valoarea din centralizatorul/ centralizatoarele de lucrari aferent (e) tranșei de plată.
· Utilajele și echipamentele fără montaj, mijloacele de transport, alte achizitii specifice, precum și dotările trebuie să fie achitate integral pentru a putea fi solicitate la plată în vederea decontării cheltuielilor eligibile, cu excepția celor decontate în conformitate cu prevederile OUG 85/2023). 

· Condiții documente de plată
Extrasele de cont, inclusiv cele folosite pentru a demonstra utilizarea părții de cofinanțare privată, trebuie să respecte următoarele condiții:
· să fie datate de către bancă sau trezorerie și să fie emise pe numele beneficiarului finanțării;
· să confirme, atât ca sumă cât și ca dată, efectuarea plăților aferente documentului sau documentelor de plată relevante;
· să menționeze explicit numărul facturii ori al contractului achitat;
· numele, contul și banca beneficiarului plății trebuie să fie identice cu cele din contractul de achiziții, cesiunea de creanță, adresa furnizorului sau, după caz, din contractul de achiziții ori al cesionarului privind contul bancar al acestuia.
· În cazul beneficiarilor care și-au luat angajamentul prezentării dovezii cofinanţării private a investiției, prin extras de cont și/ sau contract de credit acordat în vederea implementării proiectului, se va verifica dacă totalul plaților efectuate în scopul proiectului (eligibile + neeligibile) de la momentul semnarii contractului de finantare si soldul contului prezentat la prima transa de plata, reprezinta cel putin 50% din valoarea cofinantarii private, astfel incat, sa se poata demonstra existenta si nu mentinerea cofinantarii private. 
· Dacă dovada cofinantarii s-a facut prin contract de credit, acesta nu se va mai depune la dosarul cererii de plata, ci se va verifica de catre experti in SPCDR, în modulul de contractare.
Extrasul de cont trebuie să fie emis cu cel mult 15 zile înainte de depunerea Dosarului cererii de plată și să îndeplinească cerințele menționate în prezenta Instrucțiune.

Plățile în cadrul unui contract de achizitii trebuie efectuate conform clauzelor contractuale la termenele si valorile stabilite.
Pentru bunurile importate direct de la furnizor, factura trebuie insotita de Declaratia vamala, iar valoarea în euro din factura trebuie sa fie aceeași cu valoarea în euro a acestor bunuri din Declaratia vamala la data înregistrării în vama.
Datele mentionate in Raportul de executie trebuie sa fie reale si sa aiba acoperire în situația existentă la locul de implementare a proiectului.
Lucrarile executate, bunurile livrate sau serviciile prestate trebuie sa corespunda cantitativ, calitativ si valoric ofertelor castigatoare care au stat la baza contractelor incheiate intre beneficiar si furnizori. 
La ultima cerere de plată, toate lucrările prevazute prin proiect trebuie sa fie finalizate existând proces verbal final de receptie lucrări semnat conform prevederilor legale în vigoare (atât pentru cele aferente cheltuielilor eligibile cât și pentru cele aferente cheltuielilor neeligibile).
Procesul verbal final de recepție a lucrărilor se întocmește și se semnează în conformitate cu prevederile Legii nr. 10/1995 privind calitatea în construcții, republicată, cu modificările și completările ulterioare, precum și cu Regulamentul de recepție a lucrărilor de construcții și instalații aferente acestora, aprobat prin Hotărârea Guvernului nr. 343/2017. Comisia de recepție este constituită potrivit acestor acte normative, iar procesul verbal trebuie să cuprindă toate elementele prevăzute de lege, inclusiv semnăturile tuturor membrilor comisiei. 
În cazul investițiilor publice sau private, recepția lucrărilor reprezintă momentul legal de finalizare a acestora, iar procesul verbal final de recepție constituie documentul oficial care atestă îndeplinirea tuturor obligațiilor contractuale și respectarea normelor tehnice și de calitate. 
Dacă, în cadrul unei tranșe intermediare de plată, se solicită decontarea cheltuielii cu achiziția unor bunuri care necesită montaj,   decontarea se poate aproba și fără ca montajul să fie efectuat înainte de depunerea cererii respective de plată.  Cu toate acestea, în cazul în care montajul nu este realizat, iar din această cauză la verificare pe teren, nu se poate certifia existența completă  a bunului sau a bunurilor achiziționate la locul de implementare, iar expertul evaluator are motive întemeiate să nu poata confirma precizările din Procesele Verbale de Predare-Primire,  cheltuielile aferente acestor bunuri pot fi considerate neeligibile și  respinse de la decontare, urmînd ca aceste cheltuieli  să fie solicitate după realizare montajului bunurilor respective. 
La ultima cerere de plată, toate bunurile trebuiesc montate si puse în funcțiune (atât cele aferente cheltuielilor eligibile cât și cele aferente cheltuielilor neeligibile). Această cerință se îndeplinește prin PV de punere în funcțiune și prin demonstrarea efectivă a funcționării echipamentelor, fără ca asta să presupună că la acel moment există activități de producție/procesare în care acele echipamente sa fie angrenate.
Pentru toate documentele incluse în dosarul cererii de plată, redactate în alte limbi, se va anexa o traducere în limba română realizata fie de un traducator autorizat, fie de beneficiar (caz în care pe traducere acesta va face mentiunea “Îmi asum răspunderea privind corectitudinea traducerii“ si va semna).
Utilajele si echipamentele fara montaj, mijloacele de transport, alte achizitii specifice, precum si dotarile trebuie sa fie achitate integral pentru a putea fi solicitate la plata in vederea decontarii cheltuielilor eligibile, cu exceptia celor decontate in conformitate cu prevederile Art 21 din OUG 49/ 2015.
Nerespectarea clauzelor contractuale si a termenelor de finalizare a investitiilor, asumate prin contractul de finantare, poate conduce la rezilierea acestuia si implicit la constituirea de debite pentru sumele platite pana la momentul rezilierii contractului.

Beneficiarul va fi informat in ceea ce privește suma autorizata la plata si cheltuielile respinse, precum si motivul respingerii.

B.	INFORMATII/PRECIZĂRI CU CARACTER PUNCTUAL


· Cererea de plata trebuie sa fie completate, datate si semnate electronic (cu numele mentionat in clar) de reprezentantul legal al proiectului cu semnătură validă bazată pe un certificat digital calificat emis de un furnizor de servicii de încredere care se află pe lista oficială a  Uniunii Europene și care se regăsește  la  https://eidas.ec.europa.eu/efda/tl-browser/#/screen/home  

· Anexa la Cererea de plata – Identificarea financiara, trebuie sa fie completata, datata și semnata de banca/ trezoreria beneficiarului finantarii, precum si datata si semnata de titularul contului. 

· Declaratia de cheltuieli trebuie sa fie completata, datata si semnata electronic de reprezentantul legal al proiectului.

· Contractul de vanzare-cumparare al masinii/ utilajului (in cazul achizitiilor directe prin utilizarea Bazei de date cu preturi de referinta) este datat si semnat de furnizor si beneficiar si este însotit de anexa tehnică la contract ori are un capitol distinct care conține detalierea standardului de  echipare al masinii/ utilajului/ echipamentului agricol.

Din anexa la contractul de vanzare-cumparare/capitolul distinct din contract, rezulta detalierea standardului de  echipare al masinii/ utilajului/ echipamentului agricol.

· Copia contractului de cesiune de creanta în baza caruia beneficiarul a efectuat platile către cesionarii furnizorilor în cazul în care se efectuează plăți către cesionarii operatorilor economici din contractele de achiziție avizate de AFIR trebuie să conțină numele, contul si banca beneficiarului platii asa cum reies din ordinele de plata/ sau extrasele de cont trebuie sa corespunda cu datele din contractul de cesiune de creanta. Contractele de cesiune de creanțe trebuie sa fie datate şi semnate cel puțin de cedent și cesionar.

· Contractul de asigurare a lucrarilor pe perioada executiei acestora (pentru beneficiarii care au achizitii realizate conform Legii 98/ 2016) se afla în perioada de valabilitate.
· Autorizatia de construire si Autorizatia de construire pentru lucrarile cu caracter provizoriu trebuie emise in conformitate cu legislatia in vigoare (Legea nr. 50/1991, cu modificarile si completarile ulterioare), sa fie valabile pe toata durata executiei lucrarilor si valoarea mentionata in continutul lor trebuie sa acopere valoarea lucrarilor solicitate la plata. 
· Raportul de execuție trebuie sa aibă toate rubricile completate, sa fie datat si semnat de reprezentantul legal al proiectului. Acest raport trebuie sa descrie la modul general stadiu fizic de realizare al investitiei. Pentru Cererile de Plată care conțin cheltuieli cu lucrări solicitate la plată, beneficiarul va completa și anexa la Raportul de execuție - Centralizatorul proceselor verbale. Centralizatorul trebuie să cuprindă toate procesele verbale aferente lucrărilor executate și solicitate la plată, ordonate logic și cronologic. 
· Certificatele de calitate/conformitate pentru bunurile achizitionate trebuie sa fie datate și semnate  de autoritatea emitenta. In cazul achizitiilor directe prin utilizarea Bazei de date cu preturi de referinta, marca si modelul mentionat in Certificatul de conformitate/ declaratia de conformitate al masinii/ utilajului/ echipamentului trebuie sa fie identice cu cele mentionate in Baza de date cu preturi de referinta. In cazul in care documentul respectiv nu este emis de producator, autoritatea emitenta trebuie sa faca dovada ca este importator/ dealer autorizat al producatorului. Acest document va avea mentionata data emiterii si perioada de valabilitate. 
· Declaratiile vamale pentru importurile directe de bunuri achizitionate sunt atașate la facturi (acolo unde este cazul). Aceste documente trebuie semnate de autoritatea emitenta. 
· Ordinul de începere al lucrarilor este documentul care atesta momentul începerii executarii lucrarilor. Data emiterii acestui document trebuie sa fie anterioara oricaror date de întocmire a proceselor verbale de lucrari ascunse si a proceselor verbale de recepție la faze determinate. 
· Beneficiarul trebuie sa prezinte procese verbale de receptie partiala pentru bunurile a caror achizitie se deruleaza în etape succesive (ex: linii tehnologice, echipamente, utilaje cu montaj) la transele la care se achizitioneaza acestea.
· Procesele verbale de predare – primire a serviciilor achizitionate: proiect tehnic, caiet de sarcini, detalii de executie, trebuie completate, datate și semnate.
· Devizele financiare pentru servicii trebuie sa fie datate și semnate de furnizorul de servicii si de reprezentantul legal al proiectului. Acestea trebuie sa fie in conformitate cu ofertele financiare castigatoare  prezentate de furnizorul de servicii.
· Situatiile de plata pentru lucrari si centralizatoarele situatiilor de plata trebuie semnate cu numele mentionat in clar si datate de reprezentantul legal, de dirigintele de santier (pentru care s-a prezentat certificatul de atestare) si de executantul lucrarii.  
· Realizarea tuturor lucrarilor trebuie sa se faca în conformitate cu Graficul de executie al lucrarilor. Dacă apar modificari, trebuie sa se ataseze la Dosarul Cererii de Plata, actul aditional de prelungire sau modificare a Graficului de executie.
· Beneficiarul trebuie sa încarce în sistem, odată cu Dosarul Cererii de Plata (cu excepția transei finale) fotografii relevante ale investitiei astfel:
· Pentru lucrarile solicitate: sa evidentieze stadiul de executie al lucrarilor (inclusiv cu organizarea de santier);
· Pentru bunurile solicitate: sa evidentieze, dupa caz, parametrii tehnici, kilometrajul, numarul orelor de functionare, datele inscrise pe placutele matricole, prezenta placutelor si a autocolantelor informative, etc.
· cel putin o fotografie cu panoul informativ publicitar, de tip panou stradal care sa asigure si identificarea acestuia raportat la elementele fixe pe teren. Pentru DCP conforme, fotografiile realizate de beneficiar se vor scana si incarca in sistemul informatic SPCDR.
· Contractul de leasing financiar este aferent bunurilor solicitate la plata, este încheiat pe numele beneficiarului, are precizata valoarea si este semnat de ambele parti iar termenul de finalizare a contractului de leasing  nu depaseste termenul pentru depunerea ultimei transe de plata conform prevederilor contractului de finantare/actelor aditionale.Totodata se va depune si documentul prin care se va face dovada constituirii dreptului de proprietate al beneficiarului asupra bunului respectiv.
· Declaratia pe propria raspundere a beneficiarului AP 1.4 trebuie completata si semnata electronic de beneficiar (la fiecare cerere de plata).
· DECLARAȚIE PE PROPRIA RĂSPUNDERE a beneficiarului cu privire la respectarea Cartei drepturilor fundamentale a Uniunii Europene AP 1.4.1 -disponibile pe site-ul AFIR (www.afir.ro).

IMPORTANT!
Beneficiarul poate să solicite la plată cheltuieli care corespund unor modificări tehnice minore efetuate pe propria răspundere pentru care nu este necesar să solicite anterior modificarea contractului de finanțare.
Aceste modificări minore sunt considerate cele care nu au implicații financiare în cadrul bugetului,  în sensul în care se îndeplinesc cumulativ următoarele condiții: 
1. nu generează realocări între liniile bugetare, respectiv nu se încadrează  la Cap. II.1.2 Notificarea beneficiarului din Manualul de contractare și modificare contracte; 
2. nu depășesc 10% din valoarea contractului de achiziții afectat de modificare.
Beneficiarul va prezenta, după caz, documentele justificative care au stat la baza modificării respective:
· memoriu justificativ în care beneficiarul fundamentează modificarea propusă, 
· notă explicativă, 
· dispoziția de șantier, 
· NR/ NCS (nota de renunțare, nota de constatare proiectant/ constructor). 
Această prevedere se aplică pentru modificările minore de soluție tehnică aferentă ecipamentelor precum și pentru acele modificări ale soluțiilor tehnice aferente lucrărilor din proiect, care se realizează pe bază de dispoziție de șantier dată de proiectantul lucrărilor și verificată de către un verificator de proiecte atestat în condițiile legii și care nu necesită emiterea unei noi autorizații de construire, conform prevederilor art. 67(2) din normele metodologice de aplicare a Legii nr. 50/1991 privind autorizarea executării lucrărilor de construcții. În cazul în care aceste cheltuieli nu îndeplinesc condițiile impuse vor fi declarate neeligibile. 
· Cheltuielile de natura “diverse si neprevazute” se pot utiliza in conditiile prevazute de  HG 907 din 2017 cu modificările și completările ulterioare privind etapele de elaborare  si continutul cadru al documentatiilor tehnico – economice aferente  obiectivelor/ proiectelor de investitii finantate din fonduri publice, precum și în actele normative elaborate pentru aplicarea acesteia, si trebuie sa se încadreze în limita sumei disponibile în bugetul proiectului. 
· Din valoarea maxim disponibilă destinată pentru cheltuieli de natura “diverse si neprevazute” pot fi decontate, doar dacă apar cheltuieli rezultate în urma modificărilor de soluţii tehnice, dacă apar cantităţi suplimentare de lucrări ce se impun pe parcursul derulării investiţiei, precum şi cheltuielile de conservare pe parcursul întreruperii execuţiei, doar din cauze neprevizibile apărute cu o cauzalitate independentă de beneficiar.
· Aceste cheltuieli pot fi decontate numai după ce actele aditionale încheiate între beneficiar si executantul de lucrari ce au ca obiect cheltuieli de natura “diverse si neprevazute” și documentațiile care au stat la baza întocmirii lor au fost verificate conform listei de verificare specifică din Manualul de procedură operațională pentru achizitiile efectuate de beneficiarii privați ai PS 2023-2027.
· Pentru cheltuieli de natura „diverse si neprevazute” beneficiarul trebuie sa prezinte in Dosarul Cererii de Plata urmatoarele documente:   
· situațiile de plata care să cuprindă cantitățile de lucrări executate a căror valoare face obiectul cheltuielilor de natura “diverse și neprevăzute” sau situații de plată distincte cu cantitățile de lucrări executate a căror valoare face obiectul cheltuielilor de natura “diverse și neprevăzute”, dacă este posibil, pentru lucrarile diverse si neprevazute executate care trebuie sa fie semnate de catre constructor, dirigintele de santier si beneficiar;
· devizele financiare pentru servicii, care să cuprindă cheltuielile de natura “diverse și neprevăzute”, dacă este cazul, completate, datate și semnate de furnizorul de servicii si de beneficiarul proiectului;
· sa apară distinct pe factura de servicii/lucrari mentiunea referitoare la “cheltuielile diverse si neprevazute”;
· Cheltuielile aferente “marjei de buget şi pentru constituirea rezervei de implementare pentru ajustarea de preţ” se pot utiliza in conditiile prevazute de HG nr. 907/ 2017 privind aprobarea continutului cadru al documentatiei tehnico – economice aferente investitiilor public, precum si a structurii si metodologiei de elaborare a devizului general pentru obiective de investitii si lucrari de interventii cu modificările și completările ulterioare privind etapele de elaborare si continutul cadru al documentatiilor tehnico – economice aferente  obiectivelor/ proiectelor de investitii finantate din fonduri publice, precum și în actele normative elaborate pentru aplicarea acesteia si trebuie sa se încadreze in limita sumei disponibile in bugetul proiectului. 
· Din valoarea maxim disponibila destinata pentru cheltuieli de natura “marjei de buget şi pentru constituirea rezervei de implementare pentru ajustarea de preţ” pot fi decontate cheltuieli pentru acoperirea eventualelor diferențe de costuri determinate de lucrările care pot apărea pe parcursul fazelor de proiectare și asistenței tehnice pe durata de execuție, ca urmare a completării sau optimizării soluțiilor tehnice stabilite la fazele anterioare. Sumele cu această destinație vor constitui marja de buget și pot fi utilizate până la finalizarea elaborării/ definitivării proiectului tehnic de execuție și a detaliilor de execuție. 
· Cheltuielile cu dirigenția de șantier și cu asistența tehnică se decontează proporțional cu valoarea lucrărilor executate conform proiectelor tehnice si detaliilor de executie.
· Este necesara prezentarea unui document emis de DSVSA care trebuie sa confirme inregistrarea mijloacelor de transport alimente/ animale dacă în tranșa respectivă se cere avizarea cheltuielii cu astfel de mijloace de transport.
· Beneficiarul are obligatia de a tine o evidenta contabila analitică distinctă pentru proiectul finantat prin FEADR.
· Beneficiarul trebuie sa pună la dispozitia expertilor verificatori din cadrul AFIR, la solicitarea oficiala a acestora, documente din contabilitatea acestuia.

În situatia in care pe parcursul executiei lucrarilor se impun modificari ale solutiei din Proiectul Tehnic se vor intocmi si prezenta urmatoarele documente: 
· dispozitia de santier pentru executia lucrarilor intocmita de proiectantul lucrarilor  si verificata de verificatorul de proiect, precum si cu acordul scris al beneficiarului;  
· liste de cantitati pentru lucrarile la care se renunta intocmite de proiectant; 
· listele de cantitati pentru lucrari suplimentare intocmite de proiectant;
· nota de renuntare;
· nota de comanda suplimentara care trebuie sa fie semnata de reprezentantul legal al proiectului, de dirigintele de santier, de proiectant;
· situatiile de plata aferente notelor de comanda suplimentara  trebuie sa fie semnate de catre constructor, dirigintele de santier si beneficiar

Dacă în urma verificarii Dosarelor cererilor de plata beneficiarul nu este de acord cu cheltuielile declarate eligibile si decontate, acesta poate depune/ transmite online la OJFIR/ CRFIR-ul de care apartine, în termen de 5 zile lucrătoare de la primirea Notificării beneficiarului cu privire la confirmarea plății, o adresa prin care sa conteste modul de verificare a eligibilitatii cheltuielilor.
Retragerea documentației aferente unei cereri de plată depuse și înregistrate se poate realiza în baza unei cereri scrise, bine fundamentata, transmisă de beneficiar.
Cererea va fi aprobată de Directorul OJFIR/ Directorul General Adjunct CRFIR, dacă beneficiarul nu a fost înștiințat cu privire la realizarea unui control pe teren. 
Astfel, în urma aprobării retragerii documentației, beneficiarul revine la situaţia în care se afla înainte de a depune documentele în cauză sau o parte a acestora.

0. Sistemul de sancțiuni FEADR NON-IACS aplicabil în procesul de autorizare a cererilor de plată:

	Nr.crt
	Cod sanctiune
	TIPUL NECONFORMITĂȚII/ GRAVITATEA
	AMPLOAREA
	DURATA / PERSISTENȚA
	SANCȚIUNE APLICABILĂ
	RECURENȚA

	
	
	a
	b
	c
	d
	e

	1.
	01
	Cheltuieli efectuate în dezacord cu angajamentul semnat, sau a cerințelor de legalitate și regularitate,
care nu au un impact financiar semnificativ asupra proiectului, respectiv cazurile in care diferenta dintre valoarea solicitata (SS) la plata si cea autorizata (SA) este mai mica sau egala cu 10%
	SS - SA  ≤ 10%

(Semnificație foarte mică asupra proiectului/ investiției)
	Se verifica la urmatoarea transa de plata in care beneficiarul solicita aceleasi tipuri de cheltuieli.
In cazul in care se constata ca neconformitatea persista, se aplica principiul recurentei .
	Beneficiarului i se va plăti efectiv suma calculată (sanctiunea = diferenta intre solicitat si autorizat).
În notificarea cu privire la confirmarea platii, Beneficiarul va avea inscrisa o atentionare cu privire la  neconformitat. În plus, acestă neconformitate va figura în sistem cu atenționare care presupune faptul că va fi luat în considerare la evaluarea recurenței.
	În cazul în care aceeași neconformitate va fi identificată în cadrul aceluiași proiect se va aplica o sancțiune de 1% din valoarea tranșei de plată în care s-a descoperit recurența

	2.
	02
	Cheltuieli efectuate în dezacord cu angajamentul semnat, sau a cerințelor de legalitate și regularitate, 
 care are un impact financiar mediu asupra proiectului, respectiv cazurile in care diferenta intre valoarea solicitata (SS) la plata si cea autorizata (SA) este mai mare de 10% dar mai mica de 50%
	SS - SA  > 10% si ≤ 50%

(Semnificație medie asupra proiectului/ investiției)
	Se verifica la urmatoarea transa de plata in care beneficiarul solicita aceleasi tipuri de cheltuieli. 
In cazul in care se constata ca neconformitatea persista, se aplică principiul recurenței.
	Beneficiarului i se va reține dublul diferenței între valoarea cheltuielii solicitate la plată și valoarea eligibilă determinată în urma controlului. 
In notificarea cu privire la confirmarea platii, Beneficiarul va avea inscris valoarea sancțiunii. 
In plus, acesta va figura în sistem si va fi luat în considerare la evaluarea recurenței.
	În cazul în care aceeași  neconformitate va fi identificată în cadrul aceluiași proiect se  va aplica în plus și o sancțiune  de 1% din valoarea tranșei de plată în care s-a descoperit recurenta

	3.
	03
	Cheltuieli efectuate în dezacord cu angajamentul semnat, sau a cerințelor de legalitate și regularitate, 
care are un impact financiar mare asupra proiectului, respectiv cazurile in care diferenta intre valoarea solicitata (SS) la plata si cea autorizata (SA) este mai mare de 50%
	SS - SA  > 50%

(Se poate considera ca avand o semnificație mare asupra proiectului/ investiției)
	Se exclude cererea de la plata. 
	Se va retine valoarea integrala a cererii de plata 
	Nu e cazul, se va reține valoarea integrală a cererii de plată.

	4.
	04
	Crearea de condiții artificiale (au fost create intenționat condiții pentru sprijin)
	Impact asupra întregului proiect
	Se exclude proiectul de la plată
	Sprijinul se retrage în procent de 100%, iar contractul de finanțare se reziliază.


	Nu e cazul, sprijinul este recuperat integral.



NOTĂ:
Sancțiunea nu se va dubla in cazul in care se constată aceeași neconformitate de catre o alta entitate de control. 
In cazul in care se constata mai multe neconformități în timpul controlului care vizează aspecte diferite, se va aplica sancțiunea cea mai mare.
Aplicarea sancțiunilor va ține cont de principiul nedublării sancțiunilor pentru aceeași neconformitate.

[bookmark: _Hlk232764776]PENALITĂȚI APLICABILE ÎN CONFORMITATE CU CONTRACTUL DE FINANȚARE

	[bookmark: _Hlk232765747]Nr. crt
	Neconformități
	Tip neconformitate
	Baza legală
	Penalitatea aplicabilă

	1.
	Nerespectarea graficului de esalonare anuala 

	Nerespectarea indicatorilor de rezultat/realizare
	Art 23, alin (3) din HG nr. 1570/ 2022
	Se aplică o penalitate la nivelul prevăzut în acel moment în cadrul general de implementare, calculat la diferenta dintre valoarea previzionata în graficul de eșalonare și cea autorizata la plată.

	2
	Nerespectarea termenelor din contractul de finanțare
	2.1 Nerespectarea termenului de depunere a primei tranșe de plată
	Art. 16 alin. (2) din HG nr. 1570/2022
	Se aplică o penalitate de 0,1% la valoarea eligibilă nerambursabilă din contractul de finanțare pentru nedepunerea primei tranșe de plată in termenul de plată 6 luni/ 12 luni.

	
	
	2.2 Nerespectarea termenului de executie a contractului de finantare
	 Art 21 alin. (1), alin. (2) și alin.(3)  din HG 1570/ 2022
	Se aplică o penalitate de 0,1% la valoarea eligibilă nerambursabilă rămasă de plătit pentru prelungirea duratei de execuție de 24 luni/ 36 luni.






